- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Incendiu în Compartimentul de Urgenţe al Spitalului Rovinari. Angajaţii şi pacienţii, evacuaţi
- Un incendiu a izbucnit vineri la un tablou electric în Compartimentul de Primiri-Urgente al Spitalului Orăşenesc Rovinari.
- Aproximativ 50 de persoane, angajaţi şi pacienţi, s-au autoevacuat.
Potrivit ISU Gorj, în jurul orei 12.00, pompierii au fost solicitaţi să intervină pentru gestionarea unui incendiu izbucnit la un tablou electric în Compartimentul de Primiri-Urgente al Spitalului Orăşenesc Rovinari.
La faţa locului au fost dislocate mai multe echipaje de stingere a incendiilor şi acordare a primului ajutor calificat, constatându-se ca angajaţii spitalului interveniseră cu ajutorul stingătoarelor, fiind eliminat pericolul de propagare.
Din cauza fumului degajat, aproximativ 50 de persoane, angajaţi şi pacienţi, s-au autoevacuat.
"Două persoane (pacienţi) care se aflau în Compartimetul de Primiri Urgente au fost transportati la UPU Tg-Jiu pentru investigaţiile medicale pentru care se prezentaseră la CPU Rovinari, nefiind afectaţi medical de incendiu", transmite ISU Gorj.
Alimentarea cu energie electrică a fost reluată parţial şi se lucrează pentru remedierea defecţiunilor şi alimentarea normală cu energie electrică a spitalului.
Urmărește Mediafax pe Instagram ca să vezi imagini spectaculoase și povești din toată lumea!
CANCAN.RO
GANDUL.RO